laion/Wikipedia-Exotic huggingface dataset:
লুডভিগ বোলৎসমানের দর্শন

মূলধারার দর্শনে লুডভিগ বোলৎসমানের কোন যুগান্তকারী অবদান নেই, কারণ তিনি ছিলেন মূলত গাণিতিক পদার্থবিজ্ঞানী। কিন্তু দর্শন বিষয়ে তিনি বিস্তর পড়াশোনা করেছিলেন এবং একটি নিজস্ব দার্শনিক চিন্তাধারার জন্মও দিয়েছিলেন। দার্শনিক দিক দিয়ে তিনি ছিলেন পুরোদস্তুর বাস্তববাদী এবং বস্তুবাদী। অবশ্য বৈজ্ঞানিক পদ্ধতির মূলেই রয়েছে এই বাস্তববাদ। তার দার্শনিক চিন্তাধারা লিপিবদ্ধ আছে তার লেখা জনগণের প্রতি নামক বইটিতে। ১৯০৩ সালের দিকে ভিয়েনায় দার্শনিক হিসেবেও তিনি স্বীকৃত ছিলেন, যার প্রমাণ পাওয়া যায় আর্নস্ট মাখের অবসর গ্রহণের পর বিজ্ঞানের দর্শন বিষয়ক একটি পদে তাকে নিয়োগদান। বোলৎসমানের মতে দর্শনের কেন্দ্রীয় বিষয় হচ্ছে অস্তিত্ব এবং জ্ঞানের মধ্যে সম্পর্কে, ইংরেজিতে এই সম্পর্ক বিষয়ক অধ্যয়নকে বলা হয় নসিওলজি (Gnoseology) বা এপিস্টেমোলজি (Epistemology), বাংলায় জ্ঞানতত্ত্ব। এ নিয়ে তিনি কতটা ভাবতেন তার প্রমাণ পাওয়া যায় তার ক্যালিফোর্নিয়া ভ্রমণ বিষয়ক রচনাটিতে। ইউনিভার্সিটি অফ ক্যালিফোর্নিয়া, বার্কলি ঘুরে এসে তিনি লিখেছিলেন, "বার্কলি একজন বিখ্যাত ব্রিটিশ দার্শনিকের নাম যিনি দর্শনের ইতিহাসে সবচেয়ে বড় নির্বুদ্ধিতার জন্ম দিয়েছিলেন বলা যায়, তিনি এমন একটি দার্শনিক আদর্শিকতার জন্ম দিয়েছিলেন যা বস্তু জগতের অস্তিত্বকেই অস্বীকার করে।" বোলৎসমান বৈজ্ঞানিক বিপ্লব বিষয়ে কথা বলেছিলেন। পরবর্তীতে মার্কিন পদার্থবিজ্ঞানী ও দার্শনিক টমাস কুন এই ধারণার সার্থক বিকাশ ঘটান যেজন্য তাকে বৈজ্ঞানিক বিপ্লব ধারণাটির জনক বলা হয়। লুডভিগ বোলৎসমান (১৯০৫). Populiire Schriften, বার্থ, লাইপৎসিগ Carlo Cercignani, Politecnico di Milano, Ludwig Boltzmann The Man Who Trusted Atoms, Chapter 10 - Boltzmann as a Philosopher; অক্সফোর্ড ইউনিভার্সিটি প্রেস। প্রথম প্রকাশ - ১৯৯৮। L. Boltzmann (1974). Theoretical physics and philosophical problems [জনগণের প্রতি-এর আংশিক ইংরেজি অনুবাদ], ed. B. McGuinness. Reidel, Dordrecht.
আরেসিবো মানমন্দির

আরেসিবো মানমন্দির (ইংরেজি ভাষায়: Arecibo Observatory) মার্কিন যুক্তরাষ্ট্রের অধীনস্থ ক্যারিবীয় দ্বীপ পুয়ের্তো রিকোর আরেসিবো শহরে অবস্থিত একটি বেতার দূরবীক্ষণ যন্ত্র। ৩০৫ মিটার ব্যাসের এই দূরবীক্ষণ যন্ত্রটি পৃথিবীর বৃহত্তম একক এন্টেনা। যুক্তরাষ্ট্রের ন্যাশনাল সায়েন্স ফাউন্ডেশনের (জাতীয় বিজ্ঞান সংস্থা) সহায়তায় ১৯৬০-এর দশক থেকে ২০১১ সাল পর্যন্ত মার্কিন যুক্তরাষ্ট্রের কর্নেল ইউনিভার্সিটি এই মানমন্দিরটি পরিচালনা করে। এর অন্য নাম ন্যাশনাল অ্যাস্ট্রোনমি অ্যান্ড আয়োনস্ফেয়ার সেন্টার বা NAIC, অর্থাৎ "জাতীয় জ্যোতির্বিজ্ঞান ও আয়নমণ্ডল গবেষণাকেন্দ্র"। অবশ্য NAIC একটি সংস্থার নাম যারা মানমন্দির এবং এর সাথে সংশ্লিষ্ট কর্নেল ইউনিভার্সিটির সবগুলো দপ্তর পরিচালনার দায়িত্ব পালন করত। এই দূরবীক্ষণ যন্ত্রের সাহায্যে বিজ্ঞানের তিনটি গুরুত্বপূর্ণ শাখায় গবেষণা পরিচালিত হয়: বেতার জ্যোতির্বিজ্ঞান, আবহবিজ্ঞান এবং সৌর পদার্থবিজ্ঞান। সৌর জগতের বস্তুগুলোকে রেডারের সাহায্যে পর্যবেক্ষণ করতে এটি ব্যবহার করা হয়। যেসব বিজ্ঞানী এই দূরবীক্ষণ যন্ত্র ব্যবহার করতে চান তাদেরকে প্রথমে প্রস্তাব পেশ করতে হয়, সেই প্রস্তাব একটি স্বাধীন বোর্ডের বিচারে উপযুক্ত বিবেচিত হলে তিনি অনুমতি পান। অন্যদিকে বেশ কিছু চলচ্চিত্র ও টেলিভিশন প্রযোজনার দৃশ্যায়নে এই দূরবীক্ষণ যন্ত্রটি ব্যবহার করা হয়েছে। যেমন জেমস বন্ডের একটি চলচ্চিত্রের শেষ অ্যাকশন দৃশ্য গৃহীত হয় এখানে। ১৯৯৯ সাল থেকে সেটি প্রকল্পে যোগ দেয়ার কারণে দূরবীক্ষণ যন্ত্রটির বিশ্বব্যাপী পরিচিতি আরও বৃদ্ধি পেয়েছে। আতাকামা লার্জ মিলিমিটার অ্যারে আরেসিবো মানমন্দির আরেসিবো সায়েন্স অ্যাডভোকেসি পার্টনারশিপ এঞ্জেল রামোস ফাউন্ডেশন ভিজিটর সেন্টার সেটি@হোম
শীতল বায়ুরেখা

শীতল বায়ুরেখা (ইংরেজি ভাষায়: Cold front) আবহাওয়া বিজ্ঞান সহ বিজ্ঞানের বেশ কিছু শাখার একটি গুরুত্বপূর্ণ ধারণা। একটি অপেক্ষাকৃত শীতল এবং অগ্রসরমান বায়ুর অগ্রভাগের সীমারেখাকেই শীতল বায়ুরেখা বলা হয়। এই রেখার পূর্বে অবস্থিত অগ্রসরমান বায়ুর ঘনত্ব বেশি হওয়া সত্ত্বেও তাপমাত্রা কম হয়, কিন্তু রেখাটির পরে অবস্থিত বায়ুর ঘনত্ব কম ও তাপমাত্রা বেশি হয় যা অভিঘাত তরঙ্গের বিপরীত। বহিঃছায়াপথীয় জ্যোতির্বিজ্ঞান বিশেষ করে ছায়াপথ স্তবক গবেষণায়ও ধারণাটি উপযোগী। অনেক ছায়াপথ স্তবকে এমন গ্যাসীয় অঞ্চল পাওয়া গেছে যা সামনের দিকে এগোতে গিয়ে শীতল বায়ুরেখা তৈরি করছে। এমন শীতল বায়ুরেখার প্রথম অস্তিত্ব পাওয়া গিয়েছিল এবেল ২১৪২ নামক একটি সংঘর্ষরত ছায়াপথ স্তবকে। M. Markevitch এবং অন্যরা, Chandra Observation of Abell 2142: Survival of Dense Subcluster Cores in a Merger, Astrophysics Journal, 541, 542 Cold Front Weather Fronts Fronts: the boundaries between air masses
টুল (ব্যান্ড)

টুল একটি মার্কিন রক ব্যান্ড। ১৯৯০ সালে ক্যালিফোর্নিয়ার লস অ্যাঞ্জেলেস শহরে ব্যান্ডটি গঠিত হয়। এর বর্তমান সদস্যরা হলেন মেইনার্ড জেমস কিনান (কণ্ঠ), অ্যাডাম জোন্স (গিটার), ড্যানি ক্যারি (ড্রামস) ও জাস্টিন চ্যান্সেলর (বেইজ)। টুল এ পর্যন্ত তিনটি গ্র্যামি এ্যাওয়ার্ড জিতেছে। প্রথম অ্যালবাম আন্ডারটোতে (১৯৯৩) হেভি মেটাল ঘরানার গান করলেও পরবর্তীকালে ব্যান্ডটি অল্টারনেটিভ মেটাল, প্রোগ্রেসিভ রক ও আর্ট রকের দিকে ঝোঁকে। তাদের গত অ্যালবাম '১০,০০০ ডেইজ' (২০০৬) সমালোচকদের দ্বারা প্রশংসিত হয়েছে। আন্ডারটো (১৯৯৩) অ্যানিমা (১৯৯৬) ল্যাটেরালাস (২০০১) ১০,০০০ ডেইজ (২০০৬) ইংরেজি উইকিপিডিয়া দাপ্তরিক ওয়েবসাইট Art website
মাইউমি ঈদুকা

মাইউমি ঈদুকা (飯塚 雅弓, Iizuka Mayumi) একজন জাপানী সাবেক সেইয়ু (এনিমে অভিনেত্রী) ও কন্ঠশিল্পী। পোকিমন (মিস্তি) এস্কাফ্লোন (সরা, য়ুকারি উছিদা) কানোন (মাকত সাওয়াতারি) Magic User's Club (নানাকা নাকাতমি) প্রেটি কিউর (য়ুকা অদাজিমা) ১৪ টি স্টুডিও অ্যালবামঃ কাতাঅমই, ১৯৯৭ মিন্ত তু কুছিবুএ, ১৯৯৮ স লাভিং, ১৯৯৯ আএরিস, ২০০০ হিমাওয়ারি, ২০০১ নিজি ন সাকু বাশ, ২০০২ স্মাইল×স্মাইল, ২০০৩ ∞ইনফিনিতি∞, ২০০৪ মাইন, ২০০৫ তেন লাভ, ২০০৬ ক্রিস্তাল দেইয, ২০০৭ স্তরিইয, ২০০৮ ফাইত!!, ২০০৯ কিমি এ..., ২০০৯ বেরর্য স্মাইল (জাপানি) মাছান বিয়রি ওয়েব্যাক মেশিনে আর্কাইভকৃত ২৫ জুলাই ২০১১ তারিখে (জাপানি)
ভাস্করবর্মন

ভাস্করবর্মন প্রাচীন কামরুপ রাজ্যের একজন শাসক এবং কামরুপের বর্মণ রাজবংশের স্থপতি। যিনি বঙ্গের গৌড় রাজ্যসহ আরও অনেক ক্ষুদ্র ক্ষুদ্র রাজ্যকে নিজ শাসনের অন্তর্ভুক্ত করে খ্রিস্টীয় সপ্তম শতাব্দির একজন শক্তিশালী নৃপতি হিসেবে আবির্ভুত হয়েছিলেন। ভাস্করবর্ম ছিলেন বৌদ্ধ ধর্মাবলম্বী। তারই আমন্ত্রণে চৈনিক পরিব্রাজক হিউয়েন সাং ভারত ভ্রমণে এসেছিলেন। ভাস্করবর্মণ ৬০০–৬৫০ খ্রিষ্টাব্দে কামরুপ রাজ্যের শাসক ছিলেন। যাঁর শাসনকালে চীনা পরিব্রাজক হিউয়েন সাং কামরূপ রাজ্য ভ্রমণে আসেন। প্রকৃত রাজধানী ছিল প্রাগজ্যোতিষপুরে যা বর্তমান গোহাটির আশেপাশের জাতীয় এবং দিসপুর এলাকার অধীন। History of ancient India. By Rama Shankar Tripathi. Section a Assam, p351, Motilal Banarsidass Publishers, 1st Edition: Delhi, 1942। Indian Civilization and Culture. By Suhas Chatterjee. M D Publication PVT. LTD, New Delhi. 1st published 1998. শ্রীহট্রের ইতিবৃত্ত
ভগদত্ত

ভগদত্ত ছিলেন পৌরাণিক কামরূপ রাজ্যের অধিপতি। তিনি ছিলেন একজন মহারাজ ও একজন মহাবীর। মহাভারতের হস্তিনাপুর রাজ্যের সাথে তার আত্মীয়তা ছিল। তিনি ছিলেন কৌরব যুবরাজ দুর্যোধনের এবং পাঞ্চাল যুবরাজ ধৃষ্টদ্যুম্নের শ্বশুর। তার সময়কালে, বাংলাদেশের বিভিন্ন অঞ্চল কামরূপ রাজ্যের অন্তর্ভুক্ত ছিল। সিলেট বিভাগের লাউড় পরগণাধীন লাউড় নামক পাহাড়ে তার উপরাজধানি থাকার উল্লেখ্য শ্রীহট্টের ইতিবৃত্তসহ বিভিন্ন ইতিহাস গ্রন্থে পাওয়া যায়। মহাভারত সময়কালে যখন দেব-বর্মণ বংশের ত্রান্তিক রাজা নরকাসুর কামরূপ রাজ্যের সিংহাসনে অধিষ্ঠিত ছিলেন, ঐ সময় প্রাচীন গুজরাতে শ্রীকৃষ্ণ দ্বারকা নামে রাজ্য প্রতিষ্ঠিত করেন। তৎকালে কামরূপ রাজা নরকাসুরের মানবতা বিরোধী বিভিন্ন কার্যকলাপে শ্রীকৃষ্ণ অতিষ্ঠ হয়ে নরকাসুরকে হত্যা করেন এবং কামরূপের যুবরাজ ভগদত্তকে সিংহাসনে প্রতিষ্ঠিত করেন। রাজা ভগদত্তের শাসনামলে সিলেট বিভাগের হবিগঞ্জ ও সুনামগঞ্জ জেলাধীন লাউড় পর্বতে তার একটি শাখা রাজধানী ছিল। যার ভগ্নাবশেষ আজও অত্র অঞ্চলে বিদ্যমান। রাজা ভগদত্ত ব্রাহ্মণ ভক্ত ছিলেন। তিনি প্রজারঞ্জক ও ন্যায়পরায়ণ রাজা হিসেবে আখ্যাত। তার শাসনামলে কামরূপ রাজ্যের লাউড়াংশের অনেক উন্নয়নের কথা শোনা যায়। দৈবশক্তির রথ ছিলো তার রাজ্য ভ্রমণের প্রধান বাহন। তিনি দিনারপুর থেকে লাউড়, সেখান থেকে গৌড় পর্যন্ত খেয়া নায়েও চলা-ফেরা করতেন। কারণ তার সময়ে প্রাচীন শ্রীহট্টের এই অঞ্চলগুলোর নিম্নাংশ বেশীরভাগ সাগর গর্ভে নিমজ্জিত ছিল। মহাভারত সময়ে কুরুক্ষেত্রে ১২ দিন যুদ্ধ করার পর অর্জুন কর্তৃক নিহত হন। গুজরাত অঞ্চলে যখন শ্রীকৃষ্ণ দ্বারকা নামে রাজ্য প্রতিষ্ঠিত করেন। ঠিক ঐ সময় কামরূপের রাজা নরকাসুর ধর্মদ্রোহী হয়ে ভৌতিক শক্তি বলে নারী হরণ সহ ভারতের বিভিন্ন রাজ্যে মানবতা বিরোধী কার্যকলাপ চালিয়ে মানব সমাজে অশান্তি ছড়িয়ে দেয়। মহাভারতের যুদ্ধে মহারাজ ভগদত্ত হস্তিনাপুরের সঙ্গে সম্পর্কের ঘনিষ্ঠতার কারণে অধার্মিক দুর্যোধনের পক্ষ থেকে অস্ত্র ধারণ করতে বাধ্য হন। যুদ্ধে দ্বাদশ দিনে গাণ্ডীবধারী অর্জুনের হাতে তার মৃত্যু হয়। Indian Civilization and Culture. By Suhas Chatterjee. Chapter 19, page 429. M D Publication PVT. LTD, New Delhi. 1st published 1998. History of ancient India. By Rama Shankar Tripathi. Section a Assam, p350, Motilal Banarsidass Publishers, 1st Edition: Delhi, 1942. শ্রীহট্টের ইতিবৃত্ত পূর্বাংশ, দ্বিতীয় ভাগ, প্রথম খণ্ড, প্রথম অধ্যায়, অচ্যুতচরণ চৌধুরী তত্ত্বনিধি; প্রকাশক: মোস্তফা সেলিম; উৎস প্রকাশন, ২০০৪।
স্টারউড হোটেলস এন্ড রিসোর্টস ওয়ার্ল্ডওয়াইড

স্টারউড হোটেলস এন্ড রিসোর্টস ওয়ার্ল্ডওয়াইড ইনকর্পোরেটেড একটি বৃহৎ হোটেল মালিকানা ও ব্যবস্থাপনা কোম্পানি। এর সদর দপ্তর হোয়াইট প্লেইন্স, নিউ ইয়র্ক-এ অবস্থিত। এটি বিশ্বের অন্যতম বৃহৎ হোটেল কোম্পানি। নয়টি ব্র্যান্ডের অধীনে এটি বিশ্বব্যাপী বিভিন্ন হোটেল, রিসোর্ট, স্পা ইত্যাদি পরিচালনা করে থাকে। ২০০৯ এর ৩১ ডিসেম্বর নাগাদ, স্টারউড হোটেল এন্ড রিসোর্ট ৯৯২টি হোটেল পরিচালনা করে এবং প্রায় ১৪৫,০০০ জন মানুষকে নিয়োগ দিয়েছে, যার মধ্যে ৩৪% যক্তরাষ্ট্রে নিযুক্ত। স্টারউড হোটেলস এন্ড রিসোর্টস মূলত স্টারউড ক্যাপিটাল নামক একটি রিয়েল এস্টেট ফার্ম কর্তৃক গঠিত হয়। এর উদ্দেশ্য ছিল সেসময়ের সুদ বিরতির সুযোগ নেওয়া। প্রতিষ্ঠাকালীন সময়ে কোম্পানিটির নাম ছিল স্টারউড লজিং। এটি তখন উত্তর আমেরিকায় বেশ কয়েকটি হোটেলের মালিকানা লাভ করে। তবে প্রত্যেকটিই ছিল ভিন্ন ব্র্যান্ডের অধীনে। ১৯৯৪ সালে জাপানের আওকি কর্পোরেশন থেকে স্টারউড লজিং ওয়েস্টিন হোটেল ব্র্যান্ডটি কিনে নেয়। ১৯৯৮ সালে আইটিটি শেরাটন থেকে এটি শেরাটন, ফোর পয়েন্টস বাই শেরাটন ব্র্যান্ড ক্রয় করে। "Form 10-Q"। পৃষ্ঠা 7। সংগ্রহের তারিখ ২০০৭-১১-১২। [স্থায়ীভাবে অকার্যকর সংযোগ] Starwood Hotels & Resorts (HOT) annual SEC income statement filing. Wikinvest. Retrieved 7 February 2011. Starwood Hotels & Resorts (HOT) annual SEC balance sheet filing. Wikinvest. Retrieved 7 February 2011. Celarier, Michelle (১৯৯৮)। "The trouble with REITs - real estate investment trusts"। CFO: Magazine for Senior Financial Executives। আইএসএসএন 8756-7113। ওসিএলসি 42457969। ১৬ ডিসেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১১ মে ২০০৭।  অজানা প্যারামিটার |month= উপেক্ষা করা হয়েছে (সাহায্য) উইকিমিডিয়া কমন্সে স্টারউড হোটেলস এন্ড রিসোর্টস ওয়ার্ল্ডওয়াইড সংক্রান্ত মিডিয়া রয়েছে। স্টারউড হোটেলস এন্ড রিসোর্টস ওয়ার্ল্ডওয়াইড - প্রাতিষ্ঠানিক ওয়েবসাইট
অ্যানড্রোমিডা (পুরাণ)

অ্যানড্রোমিডা (লাতিন ভাষায়: Ἀνδρομέδη) গ্রিক পুরাণের এক রাজকন্যা যে, তার মায়ের দাম্ভিকের জন্য ঈশ্বরের শাস্তি হিসেবে তাকে একটি শিলাতে চেইন দিয়ে বেধে রাখা হয়েছিল সাগরের দানবকে উৎসর্গের জন্য। পের্সেউস (পরে তার স্বামী হয়), তাকে সেখান থেকে উদ্ধার করে। প্রাচীনকাল থেকেই বিষয়টি চারুকলার মধ্যমে জনপ্রিয় হয়ে উঠে ছিল। খ্রিষ্টান যুগে বিষয়টি সেন্ট জর্জ এবং ড্রাগণ এর উপকথা কাহিনীতে রূপান্তর করা হয়েছিল, কিন্তু পুনর্জাগরণের সময় কৌতূহলের কারণে কাহিনীর আসল ঘটনাটির পুনর্জাগরণ হয়। গ্রিক পুরাণে, অ্যানড্রোমিডা হল ইথিওপিয়া রাজ্যের রাজা শেফিউস এবং রানী কাশ্যপেয় এর কন্যা। তার মা কাশ্যপেযয়ার দাম্ভিক দেখিয়ে ছিল যে, সে নেরিডদের চেয়ে আরও বেশি সুন্দরী। সাগরের দেবতা নেরেউস এর ন্যমফের-কন্যাদেরকে প্রায়ই পসেইডন এর সাথে দেখা যেত। রানীর অহংকারের শাস্তির জন্য, পসেইডন, জিউস এর ভাই এবং সাগরের দেবতা, একটি সাগরের দানব (কেতো) -কে পাঠায় ইথিওপিয়ার উপকূলে দাম্ভিক রানীসহ রাজ্য ধ্বংস করার জন্য। আশাহত রাজা অ্যাপোলোর ওরাকল এর সাথে পরামর্শ করে এবং সে পরামর্শ দিল যে, তার কুমারী মেয়ে অ্যানড্রোমিডাকে দানবকে উৎসর্গ করার জন্য। তাই অ্যানড্রোমিডাকে সাগরের পাড়ে একটি শিলাতে চেইন দিয়ে বেধে রেখে আসা হয়। Titian, Wallace Collection Joachim Wtewael, Louvre Andromeda Chained to the Rocks, Rembrandt (1630) Andromeda's parents thank Perseus for freeing her; La Délivrance d'Andromède (1679) Pierre Mignard Andromeda Chained to the Rock by the Nereids (1840) by Théodore Chassériau অ্যানড্রোমিডা (১৮৬৯) Edward Poynter অ্যানড্রোমিডা (১৮৯২) by M Arosa A sculpture of Andromeda by Domenico Guidi. ওজেন দ্যলাক্রোয়া দ্বারা অঙ্কিত ছবি Painting by Edward Burne-Jones. অ্যাপোলোডোরউস, Bibliotheke II, iv, ৩-৫।
সিস্টেম সফটওয়্যার

সিস্টেম সফটওয়্যার একটি কম্পিউটার সফটওয়্যার যেটার নকশা করা হয়েছে, কম্পিউটারের হার্ডওয়্যার কে পরিচালনা করার জন্য এবং এপ্লিকেশন সফটওয়্যারগুলোকে কাজ করার উপযোগী পরিবেশ প্রদানের জন্য। সাধারণ সিস্টেম সফটওয়্যারের প্রকারগুলো হল: কম্পিউটারের বাইওস (BIOS) এবং ডিভাইস ফার্মওয়্যার ( firmware) যেটা হার্ডওয়্যার (আগে থেকে অর্ন্তভুক্ত বা পরে লাগানো) পরিচালনার এবং নিয়ন্ত্রণের সাধারণ কাজ করে থাকে। অপারেটিং সিস্টেম যা কম্পিউটারের সকল অংশকে একত্রে কাজ করায়। যেমন ডেটা আদান প্রদান, আউটপুট তৈরী এবং প্রদর্শন। এটা উচ্চ-স্তরের সিস্টেম সফটওয়্যার চালানোর এবং এপ্লিকেশন সফটওয়্যার চালানোর একটি প্লাটফর্ম ও বটে। ইউটিলিটি সফটওয়্যার এটা কোন কিছু বিশ্লেষণ, বাছাই বা পছন্দ নির্ধারণ, তরান্বিতকরণ এবং কিছু কিছু ক্ষেত্রে নিয়ন্ত্রণ করার ক্ষমতা দেয়। কিছু কিছু প্রকাশনায়, সিস্টেম সফটওয়্যারের ব্যাখ্যায় সফটওয়্যার উন্নয়নের টুলস যেমন কম্পাইলার, লিঙ্কার অথবা ডিভাগার ইত্যাদিকেও এর আওতায় ফেলা হয়েছে। সিস্টেম সফটওয়্যারের বিপরীতে, এপ্লিকেশন সফটওয়্যার বলতে বুঝায় যে সফটওয়্যার দ্বারা ব্যবহারকারী লেখা লিখতে পারে, গেমস খেলতে পারে, গান শুনতে পারে অথবা ইন্টারনেট ব্যবহার করতে পারে। সিস্টেম সফটওয়্যার অপারেটিং সিস্টেম এবং কম্পিউটার সিস্টেম ব্যবহার করার সুযোগ দেয়। এটাতে আছে ডাইগনস্টিক টুলস, কম্পাইলার, সার্ভার, ইউটিলিটি, ভাষা পরিবর্তনের সুযোগ, ডেটা আদান প্রদানের সুযোগ, ডেটাবেস সিস্টেম এবং আরো অনেক কিছু। সিস্টেম সফটওয়্যারের উদ্দেশ্য হল, এপ্লিকেশনগুলোকে পৃথক করা প্রোগ্রামারদের জন্য যাতে জটিলতা এবং বিশেষ ব্যবহার এড়িয়ে চলা যায়। বিশেষ ধরনের সিস্টেম সফটওয়্যারের মধ্যে আছে: লোডার লিঙ্কার ইউটিলিটি গ্রাফিক ইউজার ইন্টাফেস বা জিইউআই শেল বাইওস হাইপারভিসরস বুট লোডারস ডেটাবেজ ব্যবস্থাপনা (এসকিউএল, নোএসকিউএল) যদি সিস্টেম সফটওয়্যারকে স্থায়ী স্মৃতিতে জমা রাখা হয় একে ফার্মওয়্যার বলে যেমন, আইসি। "সংরক্ষণাগারভুক্ত অনুলিপি"। ১৯ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১৪ মে ২০১১।  "সংরক্ষণাগারভুক্ত অনুলিপি"। ২৭ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ১৪ মে ২০১১।  http://www.webopedia.com/TERM/S/systems_software.html W. W. Milner, Ann Montgomery-Smith (2000). Information and Communication Technology for Intermediate Gnvq. p.126 উইকিবিশ্ববিদ্যালয়ে Introduction to Computers/System software সম্পর্কে শেখার উপকরণ রয়েছে
প্রোগ্রামিং সফটওয়্যার

প্রোগ্রামিং সফটওয়্যার হল এক ধরনের কম্পিউটার প্রোগ্রাম অথবা অ্যাপলিকেশন যা সফটওয়্যার উন্নয়নকারীগণ ব্যবহার করে থাকেন কোনো সফটওয়্যার তৈরি, ডিবাগ, নিয়ন্ত্রণ, রক্ষণাবেক্ষণ অথবা অন্য প্রোগ্রাম বা অ্যাপলিকেশনগুলোকে সহযোগিতা করতে। সাধারণ অর্থে এটি বোঝায় সাধারণ প্রোগ্রাম যা একত্র করা হয়েছে প্রদত্ত একটি নির্দিষ্ট কাজ সম্পাদনার জন্য, যেমনটা একজন ব্যক্তি একটি যন্ত্র দিয়ে একাধিক যন্ত্রাংশ ঠিক করতে পারে। প্রোগ্রামিং সফটওয়্যারের ইতিহাস শুরু হয়েছিল প্রথম কম্পিউটার দ্বারা যা ছিল ১৯৫০-এর দশকের। এটি ব্যবহার করত লিঙ্কার, লোডার এবং নিয়ন্ত্রণ প্রোগ্রামগুলো। এটি জনপ্রিয় হয় ইউনিক্স-এর মাধ্যমে ১৯৭০-এর দশকে যেখানে গ্রিপ, এডব্লউকে, এবং মেক ব্যবহার করা হত। সফটওয়্যার টুল বা প্রোগ্রাম টার্মটি আসে ব্রায়ান কার্নিগান এবং পি. জে. প্লাজার-এর বই থেকে। এগুলো ছিল সত্যিকার অর্থে সাধারণ এবং ঝামেলাহীন। কিছু কিছু রক্ষণাবেক্ষণ করার সাথে সাথে এগুলো আবার একই সঙ্গে শক্তিশালী উন্নয়নকাজে ব্যবহার করা হত। প্রোগ্রামিং টুল্‌স এবং এপ্লিকেশনের মধ্যে পার্থক্য অস্পষ্ট। প্রকারভেদ : মেকফাইল নির্ভর মেকফাইল অনির্ভর - অ্যাপাচি এন্ট , অ্যাপাচি বিল্ডার , অ্যাপাচি মাভেন , গ্র্যাডল , মাইক্রোসফট বিল্ড ইঞ্জিন নির্মাণ স্ক্রিপ্টের মাধ্যমে ধারাবাহিক সংযুক্তি - জেঙ্কিন্স , টিম ফাউন্ডেশন সার্ভার কনফিগারেশন ব্যবস্থাপনা মেটা-নির্মাণ Software সফটওয়্যার প্রকৌশল কম্পিউটার বিজ্ঞান
ছায়াপথ স্তবকসমূহের তালিকা

সকল ছায়াপথ স্তবকের তালিকা নেই এখানে। গুরুত্বপূর্ণ কিছু স্তবকের নাম, বৈশিষ্ট্য, দূরত্ব, ছায়াপথ সংখ্যা, ব্যাসার্ধ্য ইত্যাদি তথ্য এখানে সন্নিবেশিত আছে। এবেল তালিকার অন্তর্ভুক্ত ছায়াপথ স্তবকসমূহ। Clavin, Whitney; Jenkins, Ann; Villard, Ray (৭ জানুয়ারি ২০১৪)। "NASA's Hubble and Spitzer Team up to Probe Faraway Galaxies"। NASA। সংগ্রহের তারিখ ৮ জানুয়ারি ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সৌগত রায়

সৌগত রায় (জন্ম ৬ আগস্ট, ১৯৪৭) হলেন ভারতের দ্বিতীয় মনমোহন সিংহ মন্ত্রিসভার নগরোন্নয়ন রাষ্ট্রমন্ত্রী। সৌগত রায় ছিলেন একজন জাতীয় বিজ্ঞান প্রতিভা অনুসন্ধান স্কলার। তিনি সেন্ট লরেন্স হাই স্কুল, কলকাতা, যোগেশচন্দ্র চৌধুরী ল কলেজ ও প্রেসিডেন্সি কলেজ, কলকাতা থেকে পড়াশোনা করেন ও পদার্থবিদ্যায় স্নাতকোত্তর ডিগ্রি অর্জন করেন। তিনি কলকাতা বিশ্ববিদ্যালয় থেকে একটি আইন ডিগ্রিও অর্জন করেছেন। সৌগত রায় কলকাতার আশুতোষ কলেজের অবসরপ্রাপ্ত পদার্থবিদ্যার অধ্যাপক। তিনি পশ্চিমবঙ্গ রাজ্যের একজন প্রবীণ রাজনীতিবিদ ও সর্বভারতীয় তৃণমূল কংগ্রেস দলের নেতা। তিনি পঞ্চদশ লোকসভায় দমদম লোকসভা কেন্দ্র থেকে নির্বাচিত। অতীতে ১৯৭৭ সালে তিনি ব্যারাকপুর লোকসভা কেন্দ্র থেকে নির্বাচিত হয়েছিলেন। চরণ সিংহ মন্ত্রিসভায় তিনি কেন্দ্রীয় পেট্রোলিয়াম মন্ত্রী হন। পশ্চিমবঙ্গ বিধানসভায় তিনি পাঁচ বার নির্বাচিত হন। আলিপুর বিধানসভা কেন্দ্র থেকে তিন বার এবং ঢাকুরিয়া বিধানসভা কেন্দ্র ও বনগাঁ উত্তর বিধানসভা কেন্দ্র থেকে এক বার করে নির্বাচিত হন। ১৯৬৭ থেকে ১৯৬৯ পর্যন্ত তিনি পশ্চিমবঙ্গ ছাত্র পরিষদের সাধারণ সম্পাদক এবং ১৯৭৩ থেকে ১৯৭৭ পর্যন্ত তিনি পশ্চিমবঙ্গ প্রদেশ কংগ্রেস কমিটির সাধারণ সম্পাদক ছিলেন। "Roy, Prof Saugata"। Lok Sabha Members – 15th Lok Sabha। ২০১৬-০৩-০৩ তারিখে মূল থেকে আর্কাইভ করা। সংগ্রহের তারিখ ২০০৯-০৯-১১।  "Team Manmohun"। NDTV। সংগ্রহের তারিখ ২০০৯-০৬-২০।  "Thumbnail sketches of ministers of state"। new Kerala.com। সংগ্রহের তারিখ ২০০৯-০৬-২০।
অম্বিকা বন্দ্যোপাধ্যায়

অম্বিকা বন্দ্যোপাধ্যায় (২৮ আগস্ট, ১৯২৮) ভারতের পঞ্চদশ লোকসভার সদস্য। তিনি তৃণমূল কংগ্রেসের প্রার্থী হিসেবে হাওড়া লোকসভা কেন্দ্র থেকে নির্বাচিত। তিনি পেশায় একজন মেকানিক্যাল ইঞ্জিনিয়ার। ২০০১, ১৯৯৬, ১৯৯১, ১৯৮৭ ও ১৯৮২ সালের বিধানসভা নির্বাচনে অম্বিকা বন্দ্যোপাধ্যায় হাওড়া মধ্য বিধানসভা কেন্দ্র থেকে জয়ী হয়েছিলেন। Ambica Banerjee -Political Profile ওয়েব্যাক মেশিনে আর্কাইভকৃত ৩০ ডিসেম্বর ২০১০ তারিখে Ambica Banerjee -Political Profile "Ambica Banerjee"। India Govt.। সংগ্রহের তারিখ ২০০৮-০৭-৩০।  "163 - Howrah Central Assembly Constituency"। Partywise Comparison Since 1977। Election Commission of India। সংগ্রহের তারিখ ২০১০-১১-২৫।
চৌধুরী মোহন জাটুয়া

চৌধুরী মোহন জাটুয়া হলেন দ্বিতীয় মনমোহন সিংহ মন্ত্রিসভার তথ্য ও সম্প্রচার মন্ত্রকের রাষ্ট্রমন্ত্রী। তিনি সর্বভারতীয় তৃণমূল কংগ্রেস প্রার্থী হিসেবে মথুরাপুর লোকসভা কেন্দ্র থেকে পঞ্চদশ লোকসভায় নির্বাচিত হয়েছেন। ৭১ বছর বয়সী জাটুয়া কলকাতা বিশ্ববিদ্যালয় থেকে বাণিজ্যে স্নাতকোত্তর ডিগ্রিধারী। তিনি পশ্চিমবঙ্গ পুলিশের প্রাক্তন ডেপুটি ইনস্পেক্টর জেনারেল। ২০০১ সালে তিনি তৃণমূল কংগ্রেস প্রার্থী হিসেবে মন্দিরবাজার বিধানসভা কেন্দ্র থেকে জয়লাভ করেন। "Team Manmohun"। NDTV। সংগ্রহের তারিখ ২০০৯-০৬-২০।  "Thumbnail sketches of ministers of state"। new Kerala.com। সংগ্রহের তারিখ ২০০৯-০৬-২০।
মেট্রিক টেন্সর (সাধারণ আপেক্ষিকতা)

মেট্রিক টেন্সর সাধারণ আপেক্ষিকতায় ব্যবহৃত একটি গুরুত্বপূর্ণ রাশি এবং একটি টেন্সর। নিউটনের মহাকর্ষের ধারণাকে আইনস্টাইনের আপেক্ষিকতার মাধ্যমে সাধারণীকরণ করতে যে রাশিটি ব্যবহার করা হয় তাকেই স্থূল অর্থে মেট্রিক টেন্সর বলা যায়। এই মেট্রিকের মধ্যে আইনস্টাইনীয় স্থানকালের সকল জ্যামিতিক এবং কারণিক গঠন প্রথিত থাকে। স্থানকালে দূরত্ব, আয়তন, কোণ, অতীত বা ভবিষ্যৎ ইত্যাদির সংজ্ঞা দিতে হলে এর প্রয়োজন পড়ে। এই নিবন্ধে মেট্রিক টেন্সরের যে রীতিটি ব্যবহার করা হবে তা হল (+ - - -)। পাশাপাশি সবকিছুকে আলোর বেগের এককে প্রকাশ করা হবে। পাশাপাশি আইনস্টাইনের বহুল ব্যবহৃত সমষ্টিকরণ রীতিটিও ব্যবহার করা হবে। রীতিটি হচ্ছে, যে সকল সূচক একই সাথে কোন রাশির উপরে এবং নিচে আছে তাদের সমষ্টি নিতে হবে।
খ্রিষ্টপূর্ব ২৫শ শতাব্দী

খ্রিষ্টপূর্ব ২৫শ শতাব্দী একটি শতাব্দী যা, ২৪০১ খ্রিষ্টপূর্বাব্দে বছর থেকে ২৫০০ খ্রিষ্টপূর্বাব্দে বছর পর্যন্ত গণনা করা হয়। সি. ২৯০০ খ্রিষ্টপূর্বাব্দ - ২৩৩৪ খ্রিষ্টপূর্বাব্দ: প্রাথমিক রাজবংশীয় সময়কালের মেসোপটেমিয়ার যুদ্ধ। সি. ২৫০০ খ্রিষ্টপূর্বাব্দ : চাল মালয়েশিয়াতে প্রথম উপস্থাপন করা হয়েছিল। সি. ২৫০০ খ্রিষ্টপূর্বাব্দ : সুমের জুড়ে বই বা দলিল লেখার স্কুল সমৃদ্ধিলাভ করে। সি. ২৫০০ খ্রিষ্টপূর্বাব্দ : সুমের থেকে সিলিন্ডার সীল এবং মুদ্রিতকরণ পদ্ধতি তৈরি করা হয়। এইটি এখন, মেট্রোপলিটান মিউজিয়াম অফ আর্ট, নিউ ইয়র্কের রয়েছে। সি. ২৫০০ খ্রিষ্টপূর্বাব্দ : পাওলার, মাল্টাতে একটি ভূগর্ভস্থ জটিল টেমপ্লেক্স হাইপোগিয়াম অফ হেল-সাফলিএনি এর খনন এবং উন্নতিসাধন, যা পরবর্তিতে একটি কবরস্থান হিসেবে ব্যবহার করেছিল। সি. ২৫০০ খ্রিষ্টপূর্বাব্দ : গিজাতে ভ্যালি টেম্পল অফ খাফরে তৈরি হয়। সি. ২৫০০ খ্রিষ্টপূর্বাব্দ : গিজার ভ্যালি, টেম্পল অফ খাফরে থেকে মিশরের চতুর্থ রাজবংশের ফেরাউন খাফরের তৈরি মূর্তি। ওগুস্ত মারিয়েট একে আবিষ্কার করেন। বর্তমানে এটি মিশরীয় জাদুঘর, কায়রোতে রয়েছে। সি. ২৫০০ খ্রিষ্টপূর্বাব্দ - ২০০০ খ্রিষ্টপূর্বাব্দ: মহেঞ্জোদাড়োর আয়তন ছিল প্রায় ৭ বর্গমাইল (১৮ বর্গকিলোমিটার) এবং এর ২০,০০০ থেকে ৫০,০০০ জনসংখ্যা ছিল। সি. ২৪৯৪ খ্রিষ্টপূর্বাব্দ : মিশরে চতুর্থ রাজবংশ শেষ হয় এবং পঞ্চম রাজবংশ শুরু হয়। পিরামিড তৈরি শুরু হয়।
মায়া ভাষাসমূহ

মায়া ভাষা (অন্যভাবে: মায়ান ভাষা) হল একটি ভাষা পরিবার যা, মেসোআমেরিকা এবং উত্তর মধ্য আমেরিকার কথ্য ভাষা ব্যবহার হয়ে থাকে। গুয়াতেমালা, মেক্সিকো, বেলিজ এবং হন্ডুরাসে অন্তত ৬ মিলিয়ন লোক মায়া ভাষায় কথা বলে থাকে। ১৯৯৬ সালে, নাম দ্বারা গুয়াতেমালায় আনুষ্ঠানিকভাবে ২১টি মায়া ভাষা এবং মেক্সিকোতে ৮টিরও বেশি চিহ্নিত করা হয়েছে। মায়া ভাষার পরিবারকে আমেরিকা মহাদেশে সর্বাপেক্ষা অধ্যয়ন এবং ভাল ভাবে নথিপত্র করা হয়েছে করা হয়েছে। প্রোটো-মায়ান থেকে আধুনিক মায়ান ভাষা এসেছে, যা ধারণা করা হয়ে থেকে যে, অন্তত ৫০০০ বছর আগে এই ভাষায় কথা বলা হয়ে থাকতো। একে তুলনামূলক পদ্ধতি ব্যবহার করে আংশিকভাবে পুনর্গঠন করা হয়েছে। মেসোআমেরিকার ইতিহাসে প্রাক-কলাম্বিয় যুগে, কিছু মায়ান ভাষা মায়া চিত্রলিপিতে লেখা হয়েছিল। এর ব্যবহার মায়া সভ্যতার (সি. ২৫০–৯০০ খ্রিস্টাব্দ) ক্লাসিক যুগে বিশেষভাবে বহুবিস্তৃত ছিল। ভবনসমুহু, স্মৃতিসৌধ, মৃতশিল্প এবং গাছের বাকলের তৈরি কাগজের সংকেতলিপিতে সময়ের সাথে বেচে থাকা ১০,০০০ পৃথক মায়া শিলাস্তম্ভ বিদ্যমান রয়েছে, যা সম্মিলিত হয়েছে লাতিন বর্ণমালাতে লিখা প্রাকউপনিবেশ কালের সাহিত্য যাতে সমৃদ্ধ রয়েছে মায়ান ভাষা। In linguistics, it is conventional to use Mayan when referring to the languages, or an aspect of a language. In other academic fields, Maya is the preferred usage, serving as both a singular and plural noun, and as the adjectival form. Spence, et al. (1998). আচি'কে গুয়াতেমালার সরকার দ্বারা K'iche'এর একটি বিকল্প হিসেবে গণনা করা হয়। আচি' সহ, সেখানে ৩০ মায়া ভাষা রয়েছে। Campbell (1997), p.165. Kettunen and Helmke (2005), p.6. The Guatemalan Academy of Mayan Languages - Spanish/Mayan site, the primary authority on Mayan Languages (স্পেনীয়) Swadesh lists for Mayan languages (from Wiktionary's Swadesh list appendix) MultiTree Page for Mayan languages Ethnologue Mayan language family tree, with ISO codes[স্থায়ীভাবে অকার্যকর সংযোগ] Online bibliography of Mayan languages at the University of Texas Universidad Autonoma de Yucatan mayan-spanish dictionary (স্পেনীয়)
কিশোরগঞ্জ সরকারি টেকনিক্যাল স্কুল ও কলেজ

কিশোরগঞ্জ টেকনিক্যাল স্কুল ও কলেজ কিশোরগঞ্জ জেলার একটি অন্যতম বিদ্যাপীঠ। কিশোরগঞ্জ জেলার মধ্যে এটিই সর্বপ্রথম বাংলাদেশ কারিগরি শিক্ষাবোর্ড অনুমোদিত প্রতিষ্ঠান। ১৯৭৩ সালে কিশোরগঞ্জ টেকনিক্যাল স্কুল ও কলেজ ভিত্তি প্রস্থ স্থাপিত হয়। ১৯৮২সালে কিশোরগঞ্জ টেকনিক্যাল স্কুল ও কলেজে “মেশিনইস্ট” বিভাগে প্রথম “যুব মাডুলার কোর্স” নামে ৬ মাস মেয়াদী একটি কোর্স চালু হয়। ১৯৮৫ সালে কিশোরগঞ্জ টেকনিক্যাল স্কুল ও কলেজের সুপারিটেন্ডেন্ট ছিলেন স্যার “আবদুল হাই ভুঁয়া”। এভাবেই কিশোরগঞ্জ টেকনিক্যাল স্কুল ও কলেজ চলতে থাকে। পরর্বতীতে ১৯৯৫ সালে কারিগরি শিক্ষাকে “এস.এস.সি (ভোকেশনাল)” কোর্সের অর্ন্তগত করা হয়।তারপর ১৯৯৭ সালে “মেশিনইস্ট” বিভাগের সাথে আরেকটি নতুন বিভাগ “এগ্রোমেশিনারী” চালু করা হয়। ১৯৯৭ সালে এগ্রোমেশিনারীতে এইচ.এস.সি চালু হয়। ২০০০ সালে মেশিনইস্ট বিভাগে এইচ.এস.সি চালু হয়। ২০০৩ সালে কিশোরগঞ্জ টেকনিক্যাল স্কুল ও কলেজে “অটোমোবাইল” ও “জেনারেল ইলেকট্রিক্যাল” নামে দুইটি বিভাগ চালু হয়। প্রশাসনিক ভবন ফার্মমেশিনারী ওয়াকশর্প মেশিনইষ্ট ওয়াকশর্প ইলেকট্রিকাল ওয়াকশর্প অটোমোবাইল ওয়াকশর্প একাডেমিক ভবন ফার্মমেশিনারী বা এগ্রোমেশিনারী মেশিনইষ্ট বা মেশিন টুলস আপারেশন অটোমোটিভ বা আটোমোবাইল ইলেকট্রনিক্স সহপাঠ্যক্রমিক কার্যক্রম পরিচালনার উদ্দেশ্যে কিশোরগঞ্জ টেকনিক্যাল স্কুল ও কলেজে শিক্ষক রয়েছেন। আবৃত্তি বিতর্ক বক্তৃতা সঙ্গীত সাধারণ জ্ঞান ক্বিরাত নৃত্য ইত্যাদি। ভলিবল ক্রিকেট ব্যাডমিন্টন টেবিল টেনিস ক্যারাম দাবা ইত্যাদি। বাস্তবপ্রশিক্ষন ফামিং ইত্যাদি।